มี พสพ กับแฟนวันที่ 3-6 กันยายน หลั่งในทุกรอบ จะมีโอกาสท้องมั้ยคะ ประจำเดือนมาเมื่อวันที่ 28-31สิงหาคม
สวัสดีค่ะ การมีเพศสัมพันธ์โดยการหลั่งใน ไม่ป้องกันด้วยการใช้ยาคุมกำเนิด หรือการใส่ถุงยางอนามัยนั้นมีโอกาสตั้งครรภ์ได้สูงค่ะไม่ควรพยายามทำการนับวันเพื่อคุมกำเนิด เพราะโอกาสผิดพลาดมีได้สูงมาก และไม่ควรทำการหลั่งนอกด้วยเช่นกันดังนั้นมีโอกาสตั้งครรภ์ ยาคุมฉุกเฉินจะช่วยป้องกันการตั้งครรภ์ได้จากเพศสัมพันธ์ภายใน 72 ชั่วโมงก่อนกินยาเท่านั้น ดังนั้นเพศสัมพันธ์ตั้งแต่วันที่ 3 กย. เป็นต้นมา อาจจะไม่สามารถใช้ยาเพื่อช่วยลดโอกาสได้ แต่อาจจะช่วยกรณีเป็นเพศสัมพันธ์ในวันที่ 5 และ 6 กย.จึงอาจจะใช้ยาคุมฉุกเฉินได้ แต่ประสิทธิภาพก็จะน้อยลงไปมาก สังเกตรอบเดือนครั้งถัดไปอีกครั้ง และสามารถซื้อชุดตรวจครรภ์มายืนยันเองเบื้องต้นได้ที่ 10-14 วันหลังปฏิสนธิ ครั้งต่อไปควรใส่ถุงยางอนามัยป้องกันเอาไว้ตลอดค่ะ